Dag einn þegar Teitur er að borða morgunverðinn sinn hoppar brauðið upp úr brauðristinni eins og alla aðra morgna , en allt í einu rekur hann í rogastans . Það eru bókstafir á brauðinu – dularfull skilaboð : Hjálpa Stellu ! Hann skilur strax að hún er í miklum háska , dökkhærða stelpan sem hann hitti í fyrra þegar hann fór í ferðalag í tímavél Tímóteusar uppfinningamanns . Teitur svarar neyðarkalli vinkonu sinnar og með því að nýta sér vísindaþekkingu Tímóteusar og Purku systur hans , sem er ófyrirleitin og illkvittin kerling , þá kemst Teitur inn í fjórðu víddina , heim gulu dýranna . Sögur Sigrúnar Eldjárn njóta mikilla vinsælda meðal íslenskra barna . Sagan er sjálfstætt framhald sögunnar Teitur tímaflakkari . Hljóðbókin er um 1 klukkustundir og 30 mínútur í hlustun .